امریکا قوشمه ایالتلری اشغال آستیده گی غربی نوارنینگ رحم الله شهریده 80 یشر فلسطینلیک نینگ اسرائیل عسکرلری تامانیدن نظارتده ایکن اولدیرلگنی حقیده اسرائیلدن توشونتیریش سوره دی.
امریکا قوشمه ایالتلری تشقی ایشلر وزیرلیگی سوزچیسی نید پرایس کونده لیک مطبوعاتی کنفرانسده اسرائیل کوچلری رحم الله گه باغلیق بیر قیشلاقده اویوشتیرگن باسقینده قولگه آلینگن عمر عبدالمجید اسدنینگ اولدیریلیشی بیلن تیگیشلی سوالگه جواب قیتردی.
پرایس شولرنی ایتدی:
"امریکا قوشمه ایالتلری تبعه سی عمر عبدالمجید اسدنینگ رحم الله نینگ یقینیده جایلشگن بیر شهرده اولگن لیگینی تایید ایته میز. بو اچیق حادثه اوچون قیغوداشلیک بیلدیریش اوچون اسدنینگ عایله سی بیلن علاقه قوردیک" دیب ایتدی.
پرایس اسدنینگ عایله سیگه قونسلخانه بوییچه برچه یاردم نینگ عملگه آشیریلگن لیگینی ایتدی.
پرایس "بو حادثه حقیده توشونتیریش اوچون اسرائیل حکومتی بیلن علاقه قورماقده میز و اسرائیل مدافعه کوچلری موضوع بیلن تیگیشلی بیر تیرگاو آلیب باریلگن لیگینی بیلدیردی و بیز بو موضوع نینگ حالتلرینی چوقور اورگنیش نی قوللب – قوتله یمیز" دیب ایتدی.
اسرائیل حربیلری رحم الله ده بیر قیشلاقده اویوشتیرگن باسقینده اسدنی قولیگه کیشن سالیب کلتکله گنی انیقلنگندی.
اسرائیل کوچلری نینگ بیر مدت کیین قیشلاقدن چیقیب کیتگن لیگی و قیشلاق اهالیسی نینگ قرّی کیکسه فلسطینلیک نی قوریله یاتگن اویده ییرده تاپیب آلگن لیگی بیلدیریلگندی.
اسد قیشلاق اهالیسی تامانیدن رحم الله ده گی بیر کسلخانه گه آلیب بارگونچه جان بیرگندی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
